Venstres regionsrådsmedlem Ole B. Sørensen fik mandag aften opbakning til at genopstille til Regionsrådsvalget til november

Kandidaturet sker dog med et kraftigt forbehold. Ole B. Sørensen stiller nemlig også op til Europa-Parlamentets valg den 7. juni. Bliver han valgt her stiller han ikke op til Regionsrådet. Alligevel har Venstres kommuneforening i Vesthimmerland givet opbakning. - Jeg er utrolig glad for, at Venstres kommuneforening i Vesthimmerland har valgt at genopstille mig til Regionsrådet. Jeg tager det helt klart som et udtryk for, at Venstres bagland har været tilfreds med min hidtidige indsats, siger Ole B. Sørensen.